Veega pritsimisele lisaks ootab elanikke sel aastal supelrandades veel palju põnevamaid atraktsioone.
#000001
15. maist on rannahooaeg ametlikult avatud. Teiste hulgas on suveks hoolega valmistunud Pirita rand, kus liiv on sõelutud, pingid ja prügikastid paigas ning laste mänguelemendid korda tehtud ja värvitud. Riietuskabiinid saavad korda mai lõpuks, ka paigutatakse promenaadi äärde uued pingid ja huvilisi hakkab sõidutama kaatri järel veetav suur kummibanaan. Möödunud nädalal koristasid õpilased ranna parkmetsa.
#000003
Haabersti linnaosa haldusosakonna juhataja Tõnu Kivimakeri kinnitusel käivad Harku ja Kakumäe rannas koristustööd ja jõudumööda remonditakse rannainventari. «Seame mööbli üles viimasel minutil, sest kahjuks kiputakse seda lõhkuma,» nentis Kivimaker. «Eelmisel nädalal panime tööle Harku ranna duši.»
#000008
15. maist kuni 15. septembrini valvavad randades vetelpäästjad.
#000013